《春日登大悲阁二首 其二》
宋代·钱惟治

阁，阁。般斤，郢作。木从绳，工必度。华饰藻绘，密施榱桷。

明蟾代宝灯，瑞雾为珍箔。栏危似倚高空，梯回疑穿碧落。

有时閒上瞰人寰，自谓禽中腾一鹗。

作者简介：（949—1041）杭州临安人，字和世。钱倧长子。宋军下江南，从钱俶平常州有功，为奉国军节度使。太宗即位，进检校太尉。俶既纳土，惟治奉献兵民图籍等，改领镇国军节度。俶死召还，起复检校太师。累上表请罢节镇，不许。晚年贫匮，特转右武卫上将军，月给俸十万，累加左神武统军。善草隶，尤好二王书，家藏书帖图书甚众。有集。